Alekss Grimaldo
Alehandro Grimaldo Garsija (spāņu: Alejandro Grimaldo García, dzimis 1995. gada 20. septembrī) ir spāņu futbolists, kurš spēlē kreisās malas aizsarga pozīcijā un pārstāv Spānijas futbola izlasi. Kopš 2023. gada Grimaldo spēlē Vācijas Bundeslīgas komandā Leverkūzenes "Bayer". Iepriekš spēlējis Spānijas komandā Barcelona B un Portugāles komandā Benfica. Spānijas futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.